ขึ้นไม่ขึ้น?? โพลล์รอยเตอร์ระบุ นักเศรษฐศาสตร์มั่นใจ 100% เฟดขึ้นดอกเบี้ย 15 มี.ค. นี้ - FINNOMENA
นักเศรษฐศาสตร์กว่า 100 คนในโพลล์รอยเตอร์คาดการณ์ตรงกันว่าเฟด จะปรับขึ้นอัตราดอกเบี้ยในการประชุมวันที่ 14-15 มี.ค. และยังมีแนวโน้มว่าจะปรับขึ้นอัตราดอกเบี้ยอีก 2 ครั้งในปีนี้
17 มี.ค. 2560

นักเศรษฐศาสตร์กว่า 100 คนในโพลล์รอยเตอร์คาดการณ์ตรงกันว่าเฟด จะปรับขึ้นอัตราดอกเบี้ยในการประชุมวันที่ 14-15 มี.ค. และยังมีแนวโน้มว่าจะปรับขึ้นอัตราดอกเบี้ยอีก 2 ครั้งในปีนี้
สาเหตุสำคัญอันดับหนึ่งคือตัวเลขเศรษฐกิจที่ดีขึ้น อย่างตัวเลขในตลาดแรงงานที่อยู่ในระดับแข็งแกร่ง ส่วนสาเหตุสำคัญอันดับสองคือการที่ตลาดหุ้นพุ่งขึ้นสู่สถิติสูงสุดใหม่ และสัญญาณบ่งชี้ว่าอัตราเงินเฟ้อในตลาดโลกพุ่งสูงขึ้น
โดยคาดว่า เฟดจะปรับขึ้นอัตราดอกเบี้ยครั้งละ 0.25% อีกสองครั้งในไตรมาส 2 และไตรมาส 4 ของปีนี้ ซึ่งจะส่งผลให้เป้าหมายอัตราดอกเบี้ยระยะสั้นอยู่ที่ 1.25-1.50% ในช่วงสิ้นปีนี้ ซึ่งปรับขึ้นจากระดับ 1.00-1.25% ที่เคยคาดการณ์ไว้ในโพลล์เดือนก.พ.
สิ่งที่น่าสนใจคือ เฟดจะส่งสัญญาณอย่างไรเกี่ยวกับแนวโน้มหลังจากนั้น โดยมีความเป็นไปได้ที่เฟดจะส่งสัญญาณแบบสายเหยี่ยวมากขึ้น เพราะแม้อัตราการว่างงานในสหรัฐจะดิ่งลงสู่ระดับต่ำกว่า 5% แต่อัตราเงินเฟ้อที่ว่าพุ่งขึ้นก็ยังถือว่าไม่ได้พุ่งขึ้นมากมายนัก
ที่มา : http://www.moneychannel.co.th/news_detail/15853/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: